《玉梁观》
宋代·曾三聘

道人抱道常避人，闭门三月不识春。
风风雨雨不相识，起迎北斗生精神。
夜来梦揖梅子真，脱胎换骨隔一尘。
玉池生液银河润。嚥嗽自有元和津。
山中且住不须去，九仙岭上云迷路。
捣余药裹卧松根，只在丁当鸟鸣树。

作者简介：（1144—1210）临江军新淦人，字无逸。曾三复弟。孝宗乾道二年进士。累官秘书郎。光宗时，三上疏陈时事。宁宗立，兼考功郎，后知郢州。韩侂胄为相，指三聘为故相赵汝愚腹心，坐追两官。久之，复原官与祠。侂胄死，遭贬者相继召用，三聘禄不及，终不自言。卒谥忠节。